open-index/open-wikipedia-markdown huggingface dataset:
मारी आंत्वानेत

**मारी आँत्वानेत** (जन्म: **मारिया आंथोनिया योज़ेफ़ा योहाना**; 2 नवंबर 1755 – 16 अक्टूबर 1793) फ्रांसीसी क्रांति से पहले फ्रांस की आखिरी रानी थी। वह ऑस्ट्रिया की राजकुमारी के रूप में पैदा हुई थी और महारानी मारिया थेरेसा और पवित्र रोमन सम्राट फ्रांसिस प्रथम की सबसे छोटी संतान थी। उनका मई 1770 में 14 वर्ष की उम्र में फ्रांस की राजगद्दी के उत्तराधिकारी लुई-अगस्टे से विवाह हुआ। 10 मई 1774 को, उनके पति सोलहवें लुई के रूप में सिंहासन पर बैठें और वह रानी बन गईं।

फ़्रांस के शाही दरबार में मारी आंत्वानेत की स्थिति में सुधार हुआ, जब शादी के आठ साल बाद उन्हें बच्चे होने लगे। हालांकि, वह लोगों के बीच तेजी से अलोकप्रिय हो गई जब फ्रांसीसी पत्रिकाओं ने उन पर फ्रांस के कथित दुश्मनों — विशेष रूप से उनके मूल देश ऑस्ट्रिया से सहानुभूति रखने का और उनके बच्चों के नाजायज होने का आरोप लगाते हुए उन्हें दुश्चरित्र एवं चरित्रहीन बोला। क्रांति के दौरान, उन्हें *मैडम डेफिसिट* के रूप में जाना जाता था क्योंकि देश के वित्तीय संकट को उनके खर्चीले व्यवहार और कई बुद्धिजीवियों के सामाजिक और वित्तीय सुधारों का विरोध करने का दोषी ठहराया गया था।

क्रांति के दौरान जब सरकार ने शाही परिवार को अक्टूबर 1789 में तुइलरीज़ पैलेस में नजरबंद कर दिया था, तो मारी आंत्वानेत से कई घटनाओं को जोड़ा गया था। जून 1791 में इस कैद से भागने का प्रयास के कारण उनकी भूमिका पर विनाशकारी प्रभाव पड़ा। 10 अगस्त 1792 को, ट्यूलरीज पर हुए हमले ने शाही परिवार को असेंबली में शरण लेने के लिए मजबूर किया और उन्हें 13 अगस्त को अलग जेल में कैद कर दिया गया। 21 सितंबर 1792 को राजशाही को समाप्त कर दिया गया था। सोहलवें लुई को 21 जनवरी 1793 को गिलोटिन द्वारा मृत्युदंड दे दिया गया। मारी आंत्वानेत का मुकदमा 14 अक्टूबर 1793 को शुरू हुआ था और दो दिन बाद उन्हें राजद्रोह का दोषी ठहरा के मृत्युदंड दे दिया गया।

## इन्हें भी देखें
* लुई सोलहवाँ
* फ्रांसीसी क्रांति

## सन्दर्भ

## सन्दर्भसूची
* 

श्रेणी:1755 में जन्मे लोग
श्रेणी:१७९३ में निधन
श्रेणी:फ़्रांस के लोग
श्रेणी:ऑस्ट्रिया के लोग
श्रेणी:फ्रांसीसी क्रान्ति
प्रमोद रंजन चौधरी

**प्रमोद रंजन चौधरी** (1904 – सितम्बर 28, 1927) एक बंगाली क्रांतिकारी थे। उन्होंने अंग्रेज़ शासन के विरुद्ध आवाज़ उठाई थी।

प्रमोद का जन्म चिट्टागॉन्ग के केलिशहर में हुआ जो अब बंग्लादेश में है। उनके पिता का नाम श्री ईशान चन्द्र चौधरी था। 1920 में शिक्षा के दौरान वह अनुशीलन समिति से जुड़ गए जो कि एक क्रांतिकारी संगठन के रूप में प्रसिद्ध है। 1921 में वह असहयोग आन्दोलन से भी जुड़ गए।

1925 में चौधरी को दक्षिणेश्वर बम कांड में संदिग्ध के रूप में पकड़ा गया था और कड़ी सज़ा सुनाई गई। अलीपुर जेल में जहाँ वह बन्द थे, चौधरी ने मई 28, 1927 को भूपेन्द्र नाथ चटर्जी को मार डाला जो पुलिस के डिप्टी कमिशनर थे। इसी के कारण उसे सितम्बर 28, 1927 को फाँसी दे दी गई।

श्रेणी:1904 में जन्मे लोग
श्रेणी:१९२७ में निधन
श्रेणी:भारतीय स्वतंत्रता सेनानी
जमदा शाही

**जमदा शाही** (Jamda Shahi) भारत के उत्तर प्रदेश राज्य के बस्ती ज़िले में स्थित एक गाँव है।

## विवरण
जमद शाही एक बार मुस्लीम स्कूल दारुल उलूम अलिमिया जामदा शाही जिला बस्ती है जिसका निर्माण २५ वर्ष पहेले हुआ था इसका नाम मालन अलिमिया राजवी के नाम पे पढा था यहाँ पर गरीबी की सख्या 8.2% है यहा पर वुद्धी बहुत तेजी से हुआ है पश्चिम में पुरेना पूरब में मझुवा मीर है।

## विद्यालय
दारुल उलूम अलिमिया जामदा शाही जिला बस्ती- उत्तर प्रदेश का दूसरा सबसे बड़ा सुन्नी मुस्लिम मदरसा है। इसमें सन् 2014 में लगभग 1,500 छात्र पढ़ते थे। छात्र वहीं पर रहते हैं। यहाँ 50 मौलाना पढ़ने की लिये है और 2014 में इसके प्रिंसपल मौलाना फारुक अशरफी थे।

## जमीदार या सेठ
* हाजी मुन्ददीन सेठ (वसीउद्दीन खान , बसिरुददीन खान, सुम्सुद्दीन खान, शहनशाह खान)
* मुस्तफा सेठ (मुजीब सेठ)
*हाज़ी बदरे आलम खान ( वजीर भाई )

## मौसम
बस्ती जिले के मौसम को चार सत्रो में विभाजित किया सकता है। मध्य नवंबर से फरवरी तक सर्दियों के मौसम, मई से जून गर्मी के मौसम, जुलाई से सितंबर के अंत मानसून के मौसम, मध्य नवंबर से अक्टूबर मानसून का मिलन मौसम है। सर्दियों में कोहरा बहुत ही हो जाता है। और गर्मियों में बहुत ही लू चलती है वर्षा: - जिले में औसत वार्षिक वर्षा 1166 मिमी है। तापमान: - सर्दियों के मौसम के दौरान औसत न्यूनतम तापमान लगभग 9-15 तक डिग्री सेल्सियस है और गर्मी के मौसम के दौरान कम से कम लगभग 25 डिग्री सेल्सियस दर्ज किया गया है, जबकि अधिकतम 44 डिग्री सेल्सियस मतलब है आर्द्रता: - दक्षिण पश्चिम मानसून के मौसम में सापेक्षिक आर्द्रता 70 प्रतिशत से ऊपर जाता है गर्मियों में हवा में बहुत शुष्क है। हवाओं: - जिले में औसत वार्षिक हवा कि गति 2 से 7.1 किमी / घंटे पूर्व से पश्चिम कि तरफ चलती रहती है कभी कभी गर्मियों के मौसम के शुरुआत में तेज आंधी चलती है जिसकी गति 50 से 80 किमी / घंटे तक होती है।

## भाषा व बोली
यहाँ पर उर्दू, हिंदी भोजपुरी प्रचलित हैं।

#### जनसंख्याकी
स्थानीय आबादी के 97.6% लोग मुस्लिम और 2.4% लोग हिन्दू हैं।

## इन्हें भी देखें
* बस्ती ज़िला

## सन्दर्भ

श्रेणी:बस्ती ज़िला
श्रेणी:उत्तर प्रदेश के गाँव
श्रेणी:बस्ती ज़िले के गाँव
कांस्य पदक

**कांस्य पदक** आमतौर पर किसी स्पर्धा में जैसे ओलंपिक खेल, राष्ट्रमंडल खेल इत्यादि में तीसरे स्थान पर रहने वाले खिलाड़ी को दिया जाता है। विजेता को स्वर्ण पदक व दूसरा स्थान पाने वाले को रजत पदक दिया जाता है। तीसरे स्थान पर रहने वाले खिलाडी को काँस्य पदक देने कि प्रथा सेंट लुईस मिसौरी में आयोजित १९०४ के ओलंपिक खेलों से शुरु हुई।

## ओलंपिक खेल
ओलंपिक खेलों में देने के लिये पदक बनाना मेज़बान देश कि जिम्मेदारी होती है। १९२८ के ग्रीष्मकालीन ओलम्पिक से लेकर १९६८ के ग्रीष्मकालीन ओलम्पिक तक काँस्य पदक की रूपरेखा लगभग एक जैसी रही। सामने का हिस्से का रेखाँकन फ्लोरेंस के एक कलाकार गिसेपी कैसियोली ने बनाया था जिसमें नीचे मेज़बान शहर का नाम लिखा होता था। जबकि पीछे का हिस्से पर एक ओलंपिक विजेता का रेखाचित्र होता था। १९७२ से २००० तक एक छोटे परिवर्तन के साथ सामने की तरफ कैसियोली का ही रेखाँकन बना रहा जबकि पीछे की तरफ मेज़बान शहर से सम्बन्धित कलाकृति बनी होती थी। कैसियोली के रेखाकंन में यूनानी खेल को आयोजित कर रहे रोम के एक अखाड़े की तसवीर बनी होती थी। एथेंस में हुए २००४ ग्रीष्मकालीन ओलम्पिक में ६० मीमी के व्यास वाले पदक के दोनों तरफ एलेना वोत्सी  द्वारा बनाई गई एक नई कलाकृति का प्रयोग किया गया।
कुछ खेलों जैसे की मुक्केबाजी, ताईक्वांडो, जूडो, कराटे इत्यादि में सेमी फाइनल मुकाबला हारने वाले दोनों खिलाडियों को एक, एक यानी कुल २ काँस्य पदक दिए जाते हैं।

## बाहरी कड़ियाँ
 
## सन्दर्भ

श्रेणी:पुरस्कार
तोंकिन

right|thumb|300px|तांकिङ (Bắc Kỳ)
**तांकिङ** (Tongking) वियतनाम का उत्तरी भाग है। इसके पूर्व में तांकिं की खाड़ी है। इसका क्षेत्रफल ४४,६७२ वर्ग मील तथा इसमें लाल नदी तथा सहायक नदियों, विशेषकर संग बो (काली नदी), की घाटी और डेल्टा सम्मिलित हैं। मुख्य नदी घाटियों एवं ऊँची मध्य पहाड़ियों (spurs) द्वारा यह युनेन पठार से अलग है। यहाँ कोयला, जस्ता, फॉस्फेट, टिन एवं ग्रैफाइट का खनन किया जाता है। चूना पत्थर ही बड़ी बड़ी खानों के कारण यहाँ पर्याप्त मात्रा में सीमेंट का निर्माण होता है। मुख्य फसल धान है, जो कुल कृषि योग्य भूमि के ४/५ भाग में बोया जाता है तथा साधारणत: संपूर्ण जनसंख्या के भोजन के लिये पर्याप्त होता है। यहाँ धान की खेती के विस्तार के लिये बहुत ही कम अवसर है, क्योंकि समतल भूमि सीमित है। मक्का, गन्ना, कपास, चाय, कहवा एवं तम्बाकू अन्य उपजें हैं। यहाँ रेशम का उत्पादन काफी होता है, जिसका अधिकांश उपयोग रेशम उद्योग के कारखानों में किया जाता है। तांकिं के उपजाऊ डेल्टा प्रदेश में घनी जनसंख्या पाई जाती है। यहाँ घनत्व १,७८० व्यक्ति प्रति वर्ग मील है। हानोई प्रमुख एवं आधुनिक नगर है, हेफोंग (Hiaphong) मुख्य बंदरगाह है।

श्रेणी:वियतनाम का भूगोल
तेगअली

**उस्ताद तेगअली** भारतेन्दु हरिश्चन्द्र के समकालीन हिन्दी (भोजपुरी) साहित्यकार थे। उनके जन्म-मरण के संबंध में केवल इतना ही ज्ञात है कि वे भारतेंदु जी के समकालीन थे और उनकी मंडली में उठते-बैठते थे। काशी के तेलिया नाले और भदऊँनामक मुहल्ले में उनका निवासस्थान बताया जाता है। वेशभूषा, रहन सहन और बोलचाल में बनारसी थे। 

कोई शिक्षा-दीक्षा नहीं हुई थी। रचनाएँ 'काशिकी' में हुई हैं। कहीं-कहीं उर्दू शब्दों का प्रयोग हुआ है और 'अमरदपस्ती' में कुछ मुसलमानी संस्कारों की छवि होने के बावजूद निर्गुण और सूफी विचारधारा से ओतप्रोत हैं। रचनाओं की शब्दावली सरल, सुबोध एवं भाषा चलती हुई बनारसी या काशिकी है। इनकी रचनाएँ होली, कजली के दंगलों में चाव से पढ़ी जाती थीं। ये स्वयं भी उनमें भाग लेते थे। रचनाओं में बनारसी संस्कृति और जीवन का चित्रण बनारसी शैली में मिलता है। 

तेगअली ने अपनी रचनाओं में अपना उपनाम 'राजा' रखा है। रामकृष्ण वर्मा ने उनकी गजलों का प्रथम प्रकाशन 'बदमाश दर्पण' में किया था। उपलब्ध रचनाओं का संकलन 'रुद्र' काशिकेय ने 'तेगअली और काशिका' नामक संग्रह में प्रकाशित किया है। इसमें बिरहा ९, चैती ५, कजली ३, भजन ५, गज़ल २३ संग्रहीत हैं। उदाहरण--

: संझा के आज आवै कऽ करार कईले बाय
: राजन कऽ रजा राम धै राजा हमार बाय ॥१॥
: नागिन मतिन तऽ गाल पै जुल्फी कऽ बार बाय
: भौं औ बरौनी राम धै बिच्छी कऽ आर बाय ॥२॥

## सन्दर्भ
श्रेणी:हिन्दी साहित्यकार
त्सेंग क्वो फान

right|thumb|300px|त्सेंग क्वो फान
**त्सेंग क्वो फान** (Zeng Guofan ; traditional Chinese: 曾國藩; simplified Chinese: 曾国藩; pinyin: Zēng Guófān; Wade–Giles: Tseng Kuo-fan, Styled Bóhán 伯函 and variably Díshēng 滌生; Posthumous name: Wenzheng 文正; created Marquis Yiyong of the First Class 一等毅勇侯, 世襲罔替) ; 26 नवम्बर, 1811 – 12 मार्च, 1872)) हूनान के निवासी एक राजनीतिज्ञ और विद्वान् सेनापति थे। उन दिनों हूतान में थायपिंग विद्रोह (Taiping Rebellion) बहुत जोरों पर था जिसका दमन करने के लिये त्सेंग ने स्वयंसेवकों की सेना तैयार की थी। १८५७ में उन्हें चेकियांग के सेनापति का पद दिया गया। १८६४ में विद्रोहियों का दमन करने के लये उन्होंने नानकिंग को चारों ओर से घेर लिया था। त्सेंग की १५६ रचनाओं का संग्रह हुंग-छांग ने सन् १८७६ में संपादित कर प्रकाशित किया। नए चीन के इतिहास में त्सेंग को देशद्रोही के रूप में चित्रित किया गया है।

## सन्दर्भ
श्रेणी:चीन का इतिहास
कांसताँ त्रोयों

right|thumb|300px|कांसताँ त्रोयों
right|thumb|200px|कांसताँ त्रोयों की कृति : नदी में जल पीतीं गायें (वाल्तर्स आर्ट म्यूजियम)
**कांसताँ त्रोयों** (Constant Troyon ; १८१० - १८६५) प्रसिद्ध प्रकृतिवादी फ्रेंच कलाकार था। वह भूदृश्य और पशु चित्रांकन में अभिनव शैली का पुरोधा था। 

उसका जन्म पेरिस के निकट सेब्र ( Sèvres,) में १८१० में हुआ। प्रारंभिक २० वर्षों में चीनी मिट्टी पर अलंकरण द्वारा पिता की कला सीखी, तत्पश्चात् भ्रमण और दृश्यांकन किया। फिर पोक्वे प्लान का शिष्यत्व ग्रहण किया। १८४६ में पाल पाटर की प्रसिद्ध कलाकृति 'युवा साँड' ने इसे प्रभावित किया। १८५० से लेकर मृत्यु पर्यन्त का जीवन इसकी कला का स्वर्णकाल है। उसने पाटर पाल, रेबैट की कृतियों से प्रभाव ग्रहण कर अपनी चित्रांकन प्रतिभा को नवीन शैली और स्वीय व्यक्तित्व की छाप डालने वाली कृतियों में उद्भासित किया। वह १८६५ में पेरिस में मरा। लंदन, लूब्र, ग्लास्गो और अमरीका की चित्रदीर्घाओं में उस के चित्र संगृहीत हैं।

श्रेणी:फ्रांसीसी चित्रकार
फ्रेंच इंटरनेशनल स्कूल, बम्बई

**फ्रेंच इंटरनेशनल स्कूल, बम्बई** (, **EFIB**) वर्ली, मुम्बई, भारत में समुद्र के निकट स्थित एक फ्रेंच अन्तर्राष्ट्रीय विद्यालय है।

विद्यालय की स्थापना 1983 में हुई। इसमें शिशु-विहार से उच्च माध्यमिक स्तर (आयु 2 से 18 वर्ष) की शिक्षा दी जाती है।

## सन्दर्भ

## बाहरी कड़ियाँ
* फ्रेंच इंटरनेशनल स्कूल, बम्बई

श्रेणी:भारत में विद्यालय
लीसे फ़्रांसीस, दिल्ली

***लीसे फ़्रांसीस, दिल्ली*** (Lycée Français de Delhi या **एलएफडी**) दिल्ली स्थित फ्रेंच इंटरनेशनल स्कूल है। इसमें *मेटेर्नेले* (शिशु-विहार) से *लीसे* (उच्च माध्यमिक स्तर) की शिक्षा दी जाती है।

## सन्दर्भ

## बाहरी कड़ियाँ
* *[https://web.archive.org/web/20120314080941/http://www.lfdelhi.org/ लीसे फ़्रांसीस, दिल्ली, दिल्ली]*

श्रेणी:भारत में विद्यालय
अजित बरुवा

**अजित बरुवा** (; १९ अगस्त १९२६ से ३ अप्रैल २०१५) एक कवि-सहित्यिक, अनुवादक और प्रशाशनिक विषया थे। *ब्रह्मपुत्र इत्यादि कविता* ग्रन्थ के लिए उन्हे सन १९८९ में साहित्य अकादमी पुरस्कार (असमिया) मिला। १९६३ के *जेंराइ* कविता के लिए वे जनप्रिय हुए। इलियत की शैली असमीया कविताओ में लाकर वे एक प्रकार से असमीया कविता की बौद्धिकता वापस लाए। ३ अप्रैल २०१५ को ८९ साल की उम्र में वे परलोक सिधारे।

## तथ्य संग्रह

श्रेणी:1926 में जन्मे लोग
श्रेणी:२०१५ में निधन
श्रेणी:साहित्य अकादमी द्वारा पुरस्कृत असमिया भाषा के साहित्यकार
जेम्स प्रिंसेप

**जेम्स प्रिंसेप** ईस्ट इण्डिया कम्पनी में एक अधिकारी के पद पर नियुक्त थे। उन्होंने 1838 ई. में सर्वप्रथम ब्राह्मी और खरोष्ठी लिपियों को पढ़ने में सफलता प्राप्त की। इन लिपियों का उपयोग सबसे आरम्भिक अभिलेखों और सिक्कों में किया गया है। **प्रिंसेप** को यह जानकारी प्राप्त हुई कि अभिलेखों और सिक्कों पर **पियदस्सी** (प्रियदर्शी) अर्थात **सुन्दर मुखाकृति** वाले राजा का नाम लिखा गया है। कुछ अभिलेखों पर राजा का नाम सम्राट अशोक भी लिखा हुआ था।

इन शिलालेखों की खोज सबसे पहले 1750 में फेंथलर ने की थी और सबसे पहले 1837 में इसको जेम्स प्रिंसेप ने इन शिलालेखों को पढ़ा था।

## बनारस की कुछ छबियाँ
जेम्स प्रिंसेप ने बनारस के बहुत से फोटो लिए थे। नीचे कुछ छबियाँ दी गयीं हैं।

Eve Of The Eclipse Of The Moon 25th November 1825 by James Prinsep.jpg
Benares A Brahmin placing a garland on the holiest spot in the sacred city by James Prinsep 1832.jpg
Rajrajeswuree Ghat Benares by James Prinsep 1832.jpg
Bruhma Ghat Benares by James Prinsep 1832.jpg
Dusaswumedh Ghat Benares by James Prinsep 1834.jpg
Kupuldhara Tulao, Benares, 1834.jpg


## सन्दर्भ

श्रेणी:इतिहासकार
श्रेणी:1799 में जन्मे लोग
श्रेणी:१८४० में निधन
लीसे फ़्रांसीस, पॉन्डिचेरी

***लीसे फ़्रांसीस, पॉन्डिचेरी*** (Lycée français de Pondichéry) भारत के पुदुच्चेरी के पॉन्डिचेरी नगर में स्थित एक फ्रेंच इंटरनेशनल स्कूल है।

यह एशियाई महाद्वीप का सबसे प्राचीन फ्रेंच इंटरनेशन स्कूल है। यह फ्रान्स के बाहर सबसे महत्त्वपूर्ण फ्रेंच माध्यमिक विद्यालयों में से एक तथा हॉन्ग-कॉन्ग के बाद एशिया का दूसरा सबसे बड़ा विद्यालय है। विद्यालय में पूर्व प्राथमिक से उच्च माध्यमिक स्तर की शिक्षा दी जाती है।

*लीसे फ़्रांसीस, पॉन्डिचेरी* की स्थापना 26 अक्टूबर 1826 को पुदुच्चेरी के तत्कालीन गवर्नर जनरल ने *कॉलेज रॉयल* के रूप में की थी।

रेन विश्वविद्यालय से सम्बद्धता वाला फ्रांस के बाहर यह सबसे पुराना उच्च माध्यमिक विद्यालय है। वर्तमान में प्राथमिक शिक्षा से बैचलर ऑफ़ स्तर तक विद्यालय में 1400 विद्यार्थी अध्ययनरत हैं।

पॉण्डिचेरी में स्थित फ्रेंच संस्थान इस विद्यालय के लिए शिक्षकों को प्रशिक्षण देता है।

वर्ष 2014 में विद्यालय को छात्र विनिमय के लिए विद्यालय ने फ्यूचर फाउंडेशन स्कूल के साथ समझौता ज्ञापन पर हस्ताक्षर किये।

## सन्दर्भ

## बाहरी कड़ियाँ
* लीसे फ़्रांसीस, पॉन्डिचेरी
* लीसे फ़्रांसीस, पॉन्डिचेरी 
* Pondichéry Online - Information on the French Lycée and life in Puducherry (फ़्रांसीसी में)

श्रेणी:भारत में विद्यालय
श्रेणी:भारत में अंतर्राष्ट्रीय विद्यालय
दानस्तुति

अंगूठाकार|भगवान इंद्र ; जिनकी स्तुति ऋगवेद के दानस्तुति में मौजूद है
ऋग्वेद में कतिपय ऐसे सूक्त तथा मंत्र हैं, जिनकी संज्ञा **'दानस्तुति**' है। दानस्तुति का शाब्दिक अर्थ है 'दान की प्रशंसा में गाए गए मंत्र'। व्यापक अर्थ में दान के उपलब्ध में राजाओं तथा यज्ञ के आश्रयदाताओं की स्तुति में ऋषियों द्वारा गाई गई ऋचाएँ 'दानस्तुति' हैं। ऋग्वेद में दानस्तुति से संबद्ध सूक्तों की संख्या लगभग ४० है। उपर्युक्त सूक्तों में एक संपूर्ण सूक्त (१-१२६) दानस्तुति का है, किंतु शेष अन्य सूक्तों में सामान्यत: कुछ इनी-गिनी ऋचाएँ ही दानस्तुति के रूप में मिलती हैं।

इन सूक्तों में कुछ वस्तुत: विजय-प्रशस्ति-सूक्त हैं, जिनमें पहले इंद्र की स्तुति रहती है, क्योंकि इंद्र की सहायता से कुछ राजा अपने शत्रुओं पर विजय प्राप्त करते हैं। तदनंतर देवस्तुति के साथ विजयी राजा की प्रशस्ति भी संबद्ध हो गई है। आखिर में स्तोता के द्वारा अपने उस आश्रयदाता की स्तुति की जाती है, जिससे उसे बैल, घोड़े तथा युद्ध में विजित धन का दान मिला है। दूसरे प्रकार के सूक्त यज्ञ संबंधी हैं जो बहुत बड़े हैं और अधिकतर इंद्र देवता के हैं। ये सूक्त यज्ञ के अवसर पर पढ़े जाते हैं। इन सूक्तों के अंतिम भाग में कतिपय दानस्तुति परक ऋचाएँ उपलब्ध होती हैं। इनमें स्तोता यज्ञ के आश्रयदाता की स्तुति करता है, क्योंकि उसने स्तोता को यज्ञ की दक्षिणा प्रदान की है।

जर्मन विद्वान् विंटरनित्स की सम्मति में ये दानस्तुतियाँ अत्यंत महत्वपूर्ण हैं, क्योंकि ये धार्मिक दाताओं के पूर्ण नामों का उल्लेख करती हैं और ऐतिहासिक तथ्यों अथवा वास्तविक घटनाओं की सूचना देती हैं। एक भारतीय विद्वान् का विचार है कि ऋग्वेदिक युग में महायज्ञ का अनुष्ठान कई राजा मिलकर किया करते थे, इसी लिए दानस्तुति में प्राय: अनेक आश्रयदाताओं का उल्लेख एक साथ मिलता है। इसके अतिरिक्त, दानस्तुतियों में जिस नदी का नाम पाया जाता है उससे उस नदी के किनारे यज्ञ के अनुष्ठान होने की सूचना मिलती है। ('भारतीय अनुशीलन' नामक ओझा अभिनंदन ग्रंथ) वेदों को अपौरुषेय माननेवाले विशेषरूप से मीमोसकों की दृष्टि में इन दानस्तुतियों में या वेद में अन्यत्र ऐतिहासिक झलक आभासमात्र है।

ऋग्वेद के दशम मंडल का ११७वाँ सूक्त उत्कृष्ट अर्थ में दानस्तुति है। इसमें धन एवं अन्न के दान की महिमा गाई गई है। यह सूक्त ऋग्वेदिक युग की महान् उदात्त भावना क परिचायक है; उदाहरण के लिए इस सूक्त की पाँचवीं ऋचा का, जिसमें धनी पुरुष को दान के महत्व की प्रेरणा निहित है, भावार्थ नीचे प्रस्तुत किया जाता है- 
: *धनाढ्य को चाहिए कि वह धनार्थी को धन का दान करे, क्योंकि संपत्ति कभी एक जगह स्थिर नहीं रहती। वह रथ के पहिए के आवर्तन की भाँति, कभी एक पुरुष के पास, कभी दूसरे पुरुष के पास घूमती रहती है।*

श्रेणी:वेद
जापानी स्कूल, मुम्बई

, पूर्व नाम , अंधेरी पूर्व, मुम्बई में स्थित जापानी इंटरनेशनल स्कूल है। पहले यह वर्ली में स्थित थी। जापानी सरकार विद्यालय को निधि प्रदान करती है। यह भारत में स्थित दो जापानी इंटरनेशनल विद्यालयों में से एक है जो भारत में रह रहे प्रवासियों को शिक्षा प्रदान करती है। 2008 में यह संख्या 270 थी। इसकी स्थापना 1966 में जापान के शिक्षा और विज्ञान मंत्रालय अधिनियमों के अनुसार हुई।

वर्ष 2008 तक विद्यालय परिसर में एक मीडिया कक्ष, एक आम कक्ष, एक विज्ञान प्रयोगशाला और सात वातानुकूलित कक्षायें थी। वर्ष 2008 में विद्यालय में 8 जापानी और 7 भारतीय शिक्षकों सहित कुल15 शिक्षक थे। विद्यालय में भूगोल, इतिहास, गणित और विज्ञान विषय जापानी भाषा में पढ़ाये जाते हैं अतः यह कार्य जापानी शिक्षकों द्वारा किया जाता है।

## सन्दर्भ

## Further reading
*  Nagaishi, Akira (長石 彰; 前ボンベイ日本人学校教諭・鳥取大学教育地域科学部附属中学校教諭). "ボンベイ日本人学校における国際交流活動." 在外教育施設における指導実践記録 22, 23-26, 1999. Tokyo Gakugei University. See profile at CiNii.

## बाहरी कड़ियाँ
* जापानी स्कूल, मुम्बई

श्रेणी:भारत में विद्यालय
जापानी स्कूल नई दिल्ली

वसंत कुंज, दिल्ली स्थित जापानी इंटरनेशनल विद्यालय है।

## सन्दर्भ

## अधिक जानकारी
*  杉原 大樹 (ニューデリー日本人学校), 村山 昌夫 (ニューデリー日本人学校), and 小林 倫代 (国立特別支援教育総合研究所教育相談部). "ニューデリー日本人学校における校内支援体制の実際 : 一人ひとりに寄せた細やかな支援・指導を目指して" ( ). 国立特別支援教育総合研究所教育相談年報 29, 19-22, 2008-06. National Institute of Special Needs Education (独立行政法人国立特別支援教育総合研究所). See profile at CiNii.

## बाहरी कड़ियाँ
* जापानी स्कूल नई दिल्ली 

श्रेणी:भारत में विद्यालय
गहपति

पालि भाषा में गहपति का प्रयोग छोटे किसानों और जमींदारों के लिए किया जाता था। गहपति घर का मुखिया होता था तथा घर में रहने वाली महिलाओं , बच्चों , नौकरों और दासों पर नियंत्रण करता था। घर से जुड़े भूमि , जानवर या अन्य सभी वस्तुओं का वह मालिक होता था।

श्रेणी:जमींदार
चौपाल (सार्वजनिक स्थान)

**चौपाल** उत्तर भारत और पाकिस्तान में ग्रामीण क्षेत्रों में सामुदायिक भवन अथवा स्थान को कहा जाता है। यह ग्रामीणों, विशेष रूप से पुरुष निवासियों के लिए सामुदायिक जीवन का केन्द्र होता है। छोटे गाँवों में यह नीम, बरगद अथवा पीपल के पेड़ की छाया में साधारण चबुतरे पर ही होती है। बड़े गाँवों में सामुदायिक अतिथि गृह (अथवा मेहमान ख़ाना) के रूप में विस्तृत सरंचना भी हो सकती है।

चौपाल का निर्माण और रखरखाव सामुदायिक कोष से किया जाता है जो कई बार गाँव के समुदायों से चन्दे के रूप में इकट्ठा किया जाता है।

## सन्दर्भ

श्रेणी:भारतीय संस्कृति
श्रेणी:पाकिस्तानी संस्कृति
चौपाल, हिमाचल प्रदेश

**चौपाल** भारत के हिमाचल प्रदेश राज्य के शिमला ज़िले में स्थित एक नगर व नगर पंचायत है। यह इसी नाम की तहसील का मुख्यालय भी है।

## विवरण
चौपाल शिमला जिले की एक तहसील (प्रशासनिक विभाग) है। यह पहाड़ियों और देवधर के वृक्षों से घिरा हुआ है।

## भौगोलिक स्थिति
चौपाल  पर स्थित है। इसकी मानक समुद्र तल से औसत ऊँचाई  है। चौपाल राज्य की राजधानी शिमला से लगभग 100 किमी दूर स्थित है।

## जनसांख्यिकी
2011 की भारत जनगणना के अनुसार चौपाल तहसील की जनसंख्या 31,118 है और इसमें 16,008 पुरुष तथा 15,110 महिलायें हैं। चौपाल की साक्षरता दर 69.27% है।

## जलवायु
चौपाल सामान्य रूप से ठण्डा और मध्यम जलवायु वाला स्थान है। दिसम्बर से मार्च तक नगर में भारी हिमपात होता है और तापमान पानी के जमाव बिन्दू के आस-पास रहता है। ग्रीष्मकाल के दौरान मौसम थोड़ा गर्म रहता है और तापमान चालीस डिग्री सेल्सियस तक पहुँच जाता है।
* शीतकाल में तापमान: से  
* ग्रीष्मकाल में तापमान: से 

## राजनीति

चौपाल हिमाचल विधानसभा का एक निर्वाचनक्षेत्र है तथा यह शिमला संसदीय क्षेत्र के अंतर्गत आता है।  2012 में इस क्षेत्र में कुल 65,811 मतदाता थे। २०१२ के चुनाव में यहाँ के निर्दलीय उम्मीदवार श्री बलबीर सिंह वर्मा विधायक बने।

## इन्हें भी देखें
* शिमला ज़िला
* हिमाचल प्रदेश

## सन्दर्भ

श्रेणी:हिमाचल प्रदेश के शहर
श्रेणी:शिमला ज़िला
श्रेणी:शिमला ज़िले के नगर
चौपाल

**चौपाल** (उर्दू: چوپال), निम्न में से कोई एक हो सकता है:
* *विकिपीडिया सम्बंधि चर्चा के लिए कृपया *'वि:चौपाल*' पर जायें।*

*चौपाल (सार्वजनिक स्थान), उत्तर भारत और पाकिस्तान के ग्रामीण क्षेत्रों में सामुदायिक भवन अथवा स्थान।
*चौपाल, हिमाचल प्रदेश, भारतीय राज्य हिमाचल प्रदेश का एक कस्बा।
*चौपाल विधानसभा निर्वाचन क्षेत्र, भारतीय राज्य हिमाचल प्रदेश का एक विधान सभा निर्वाचन क्षेत्र।
*चोपला, पाकिस्तान के पंजाब प्रान्त का एक कस्बा।
डिज़्नी+ हॉटस्टार

***जिओ हाॅटस्टार*** (जिसे ***हॉटस्टार*** के नाम से भी जाना जाता है) एक भारतीय वीडियो स्ट्रीमिंग वेबसाइट है, जो लोगों को इंटरनेट के द्वारा टीवी कार्यक्रम, फिल्में और लाइव मैच इत्यादि दिखाता है। इसकी शुरूआत एक भारतीय टीवी चैनल (स्टार इंडिया) ने 2015 में की। इस वेबसाइट के माध्यम से मुफ्त में स्टार के सभी कार्यक्रम, फिल्में तथा खेल-कूद के मैच आसानी से देख सकते हैं। इसके कुछ शो और फिल्में सदस्यता लेने पर ही देखे जा सकते हैं, परंतु अभी के लिए यह बिल्कुल मुफ्त है । The Rajasaab In Hindi Streaming on March 20, 2026 JioHotstar.Mark In Hindi Streaming on February 27, 2026 JioHotstar.

## इतिहास
स्टार इंडिया ने 11 फरवरी 2015 को हॉटस्टार लांच किया था, इसे विकसित करने में कुल पंद्रह महीने लगे थे। इसे 2015 में होने वाले क्रिकेट वर्ल्ड कप और आने वाले इंडियन प्रीमियर लीग का लाइव प्रदर्शन करने के लिए मुख्य रूप से बनाया गया था, क्योंकि कंपनी ने इसे दिखाने के लिए स्ट्रीमिंग अधिकार भी खरीदे थे। शुरुआत में विज्ञापन के साथ सात अलग अलग भाषाओं के कुल 35,000 घंटे का कंटैंट डाला गया था। इसके साथ इसमें कई खेलों के लाइव स्ट्रीमिंग भी उपलब्ध कराई गई थी। स्टार इंडिया के सीईओ, पृथ्वीराज निषाद ने कहा कि "मुझे ऐसा लगता है कि भारत के लोगों के पास यूट्यूब के अलावा अच्छे क्वालिटी में कंटैंट देखने का कोई प्लैटफ़ार्म ही नहीं है, ये उन जवान लोगों को आकर्षित करेगा। मुझे लगता है कि वर्ष 2020 तक यह स्टार के एक तिहाई कमाई का हिस्सा होगा।

## विशेषताएँ
यह हिंदी ही नहीं बल्कि कई भारतीय भाषाओं में शो, फिल्में और मैच मुफ्त में दिखाता है। हॉटस्टार वर्तमान में 9 भाषाओं में हर घंटे 100,000 से अधिक टीवी सामग्री और फिल्में प्रदान करता है, और हर प्रमुख खेल को लाइव कवर करता है। अत्यधिक विकसित वीडियो स्ट्रीमिंग तकनीक और उपकरणों और प्लेटफार्मों पर अनुभव की गुणवत्ता पर ध्यान देने के कारण, हॉटस्टार को *ओवर द टॉप* (ओटीटी) वीडियो उपभोक्ताओं के लिए एक महत्वपूर्ण हिस्सा बनाता है। 

## टिप्पणी

## सन्दर्भ

## बाहरी कड़ियाँ
* 

श्रेणी:जालस्थल
किरांत राज्य

[अंगूठाकार|बिरुपाक्ष किरात देवता [पशुपतिनाथ मन्दिर (नेपाल)]]

नेपाल के इतिहास कि शुरुआत प्रामाणिक तौर पर **किराँत काल** से ही मानी जाती है। देखा जाय तो किराँत काल से भी पहले का इतिहास है परन्तु उनका अभी तक कोई प्रमाण नहीं मिल पाया है। किराँत काल से पहले गोपाल, महिषपाल जैसे अन्य जातिय राज्य थें। इस काल के प्रथम राजा यलम्बर को किराँत काल के प्रथम राजा माना गया है। काठमांडु में पाये गये नि‍योलि‍थि‍क उपकरणों से पाया गया है कि नेपाल में मानव का आगमन कम से कम ९ हजार वर्ष पहले से है परन्तु किराँत जाति के लोग लगभग २५०० वर्ष पहले से यहाँ रहते आ रहे हैं। किराँती जंगली और पहाडीहयों का एक जनजाति हैं, जो मध्य एशिया, भारत और हिमालय पार करते हुए यहाँ आकर बस गयें।

## इन्हें भी देखें
*किराँत
डिकम

**डिकम** भारतीय राज्य असम के डिब्रूगढ़ जिले की चबुआ तहसिल के अंतर्गत आने वाला एक गाँव है।

## सन्दर्भ

श्रेणी:डिब्रूगढ़ ज़िले के नगर
नाहरकटिया

**नाहरकटिया** (Naharkatiya) भारत के असम राज्य के डिब्रूगढ़ ज़िले में स्थित एक शहर है।

## इन्हें भी देखें
* डिब्रूगढ़ ज़िला

## सन्दर्भ

श्रेणी:असम के नगर
श्रेणी:डिब्रूगढ़ ज़िला
श्रेणी:डिब्रूगढ़ ज़िले के नगर
राजगढ़ असम

राजगढ़ डिब्रूगढ़ जिले के अंतर्गत आने वाला एक नगर है। 

## सन्दर्भ

श्रेणी:डिब्रूगढ़ ज़िले के नगर
सआलिबी

**सआलिबी** (Thaalibi ; 961–1038) ११वीं शताब्दी पूर्वार्ध का प्रसिद्ध भाषाशास्त्री, कवि और कोशकार जिसका पूरा नाम 'अबू मंसूर अब्दुल मलिक इब्न मुहम्मद इब्न इस्माएल-सआलिबो' था। १०३८ ई. में इसकी मृत्यु हुई। यूरोप की आधुनिक भाषाओं में इसकी कई महत्वपूर्ण कृतियाँ अनुदित होकर प्रकाशित हुई है। इसकी पुस्तक किताब यतीमात उद-दह्र , किताब फिक़ उल-लुघा, महासिने अहलिल अस्र अरबी साहित्य में अत्यधिक प्रसिद्ध हैं। 

वह सन् १९६१ में इरान के निशापुर (Nishapur) में उत्पन्न हुआ था।

श्रेणी:भाषाशास्त्री
श्रेणी:कोअशकार
द्वारिकाधीश मंदिर, मथुरा

**मथुरा का द्वारिकाधीश मंदिर** नगर के राजाधिराज बाज़ार में स्थित है। यह मन्दिर अपने सांस्कृतिक वैभव कला एवं सौन्दर्य के लिए अनुपम है। श्रावण के महीने में प्रति वर्ष यहाँ लाखों श्रृद्धालु सोने–चाँदी के हिंडोले देखने आते हैं। मथुरा के विश्राम घाट के निकट ही असकुंडा घाट के निकट यह मंदिर विराजमान है।

## इतिहास
ग्वालियर राज्य के कोषाध्यक्ष सेठ गोकुल दास पारीख ने इसका निर्माण 1814–15 में प्रारम्भ कराया, जिनकी मृत्यु पश्चात इनकी सम्पत्ति के उत्तराधिकारी सेठ लक्ष्मीचन्द्र ने मन्दिर का निर्माण कार्य पूर्ण कराया। वर्ष 1930 में सेवा पूजन के लिए यह मन्दिर पुष्टिमार्ग के आचार्य गिरधरलाल जी कांकरौली वालों को भेंट किया गया। तब से यहाँ पुष्टिमार्गीय प्रणालिका के अनुसार सेवा पूजा होती है।

## सन्दर्भ

श्रेणी:मथुरा के मंदिर
श्रेणी:मथुरा
आवोगाद्रो नियतांक

रसायन विज्ञान और भौतिकी में १ मोल पदार्थ में अणुओं या परमाणुओं की कुल संख्या को **आवोगाद्रो नियतांक** (प्रतीक L, NA) कहते हैं। एस आई इकाई में इसका मान  6.02214076×1023 mol-1 होता है।

पहले ‘अवोगाद्रो नियतांक’ के जगह पर ‘आवोगाद्रो संख्या’ का प्रयोग किया जाता था, किन्तु अब उसे छोड़ दिया गया है।

## अन्य नियतांकों से सम्बन्ध

अवगाद्रो नियतांक *N*A अन्य भौतिक नियतांकों से सम्बन्धित है। जैसे-

* मोलर गैस नियतांक *R* तथा बोल्ट्समान नियतांक से सम्बन्ध
*:R = k_{\text{B}} N_{\text{A}} = 

* फैराडे नियतांक  *F* तथा मूल आवेश *e* के साथ सम्बन्ध
*:F = e N_{\text{A}} = 

* मोलर द्रव्यमान नियतांक *M*u तथा  परमाणु द्रव्यमान नियतांक *m*u से सम्बन्ध
*:M_{\text{u}} = m_{\text{u}} N_{\text{A}} = 0.99999999965(30)×10−3 kg⋅mol−1

## सन्दर्भ

## इन्हें भी देखें
*मोल (इकाई)
*भौतिक नियतांक

## बाहरी कड़ियाँ
*ब्रह्माण्ड की 13 महत्वपूर्ण संख्यायें

श्रेणी:भौतिक नियतांक
श्रेणी:रसायनशास्त्र की विमाहीन संख्याएँ
श्रेणी:पदार्थ की मात्रा
बोल्ट्समान नियतांक

**बोल्ट्समान नियतांक** (Boltzmann constant , *k*B or *k*), एक भौतिक नियतांक है। इसका नामकरण लुडविग बोल्ट्समान के नाम पर किया गया है। इसका मान गैस नियतांक *R* तथा आवोगाद्रो संख्या *N*A के अनुपात के बराबर होता है:

: k_\mathrm{B} = \frac{R}{N_{\rm A}}.\,

## सन्दर्भ

## इन्हें भी देखें
*आवोगाद्रो संख्या

श्रेणी:भौतिक नियतांक
सार्वत्रिक गैस नियतांक

**सार्वत्रिक गैस नियतांक** (या *गैस नियतांक*, या *मोलर गैस नियतांक*, या *आदर्श गैस नियतांक* ; gas constant / molar, universal, or ideal gas constant) एक भौतिक नियतांक है जो विज्ञान के कई मूलभूत समीकरणों में सम्मिलित है (जैसे, आदर्श गैस समीकरण में)।इसे ** R ** से निरूपित करते हैं।

:R=8.314\,4621(75)~\frac{\mathrm{J}}{\mathrm{mol~K}}

## सन्दर्भ

Govindi
श्रेणी:भौतिक नियतांक
श्रेणी:पदार्थ की मात्रा
रंजीत गुहा

**रंजीत गुहा** (23 मई 1923 – 28 अप्रैल 2023) दक्षिण एशिया के एक इतिहासकार थे।सबाल्टर्न अध्ययन समूह में प्रभावशाली होने के अलावा, ये इस समूह के कई प्रारंभिक संकलन के संपादक भी थे। वर्ष 1959 में, भारत से ब्रिटेन के लिए स्थानांतरण किया और ससेक्स विश्वविद्यालय में इतिहास के एक पाठक थे। ये पिछले कुछ सालों से वियना, ऑस्ट्रिया में रह रहे थे। 

उनकी किताब, "*एलीमेंट्री आस्पेक्ट्स ऑफ़ पेअसंत इंसर्जेंसी इन कोलोनियल इंडिया*" को व्यापक रूप से एक क्लासिक माना जाता है।

## ग्रन्थसूची
### लेखक

**अ रूल ऑफ़ प्रॉपर्टी फॉर बंगाल : ऍन एस्से ओन थे आईडिया ऑफ़ परमानेंट सेटलमेंट*, पेरिस : Mouton & Co., 1963, New edition: Duke University Press, ISBN 0-8223-1761-3
**एलीमेंट्री आस्पेक्ट्स ऑफ़ पेअसंत इंसर्जेंसी इन कोलोनियल इंडिया*, ऑक्सफ़ोर्ड यूनिवर्सिटी प्रेस, डेल्ही, १९८३, नई एडिशन : Duke Univ Press, 1999, ISBN 0-8223-2348-6 - अ क्लासिक ऑफ़ सबाल्टर्न स्टडीज
**ऍन इंडियन हिस्टोरिओग्राफ़ी ऑफ़ इंडिया* : अ निनटींथ सेंचुरी एजेंडा & इतस इम्प्लिकेशन्स. कलकत्ता : के.पी. बागची & कंपनी. १९८८.
*गुहा, रंजीत, "History at the Limit of World-History" (Italian Academy Lectures), Columbia University Press २००२

### संपादक
**अ सबाल्टर्न स्टडीज़ रीडर*, १९८६-१९९५, Univ of Minnesota Press, १९९७, ISBN 0-8166-2758-4
## सन्दर्भ

## बाहरी कड़ियाँ
*बिस्वास"- Research Note on Subaltern Studies

श्रेणी:1923 में जन्मे लोग
श्रेणी:२०२३ में निधन
श्रेणी:इतिहासकार
पिएर जोसेफ प्रूधों

पिएर जोसेफ प्रूधों|right|thumb|300px
**पिएर जोसेफ प्रूधों** (Pierre Joseph Proudhon ; १८०९-१८६५) फ्रांसीसी अराजकतावादी विचारक था। 

## परिचय
प्रुधों बज़ासॉन में उत्पन्न हुआ। आर्थिक कठिनाइयों के कारण शिक्षा पूरी न कर सका। बाद में उसने मुद्रणकला सीखी। विद्याव्यसनी तो था ही, उसने अध्ययन और ज्ञानप्राप्ति के प्रत्येक अवसर का उपयोग किया। १८३८ में उसकी 'एसे डि ग्रामेयर जेनरेल' नामक भाषाशास्त्र की पुस्तक प्रकाशित हुई। उस पुस्तक पर बर्ज़ासॉन अकादमी ने प्रूधों को तीन वर्ष तक १५०० फ्रांक सालाना की वृत्ति प्रदान की। राजनीतिक अर्थशास्त्र के अध्ययन में प्रूधों की अत्यधिक रुचि रही; १८४० में उसकी प्रसिद्ध कृति 'ह्वाट इज़ प्रॉपर्टी' प्रकाशित हुई, जिसके प्रथ पृष्ठ पर प्रूधों की प्रधान मान्यता 'संपत्ति चोरी है' अंकित है। इसके पश्चात् उसने दो पुस्तिकाएँ भी लिखीं। अतिक्रांतिकारी विचारों के आरोप में उसपर मुकदमा चलाया गया; किंतु न्यायालय ने उसे मुक्त कर दिया। १८४७ में वह पेरिस चला गया; वहाँ एक मौलिक सुधारवादी के रूप में विख्यात हुआ। फरवरी, १८४८ की क्रांति के पश्चात् उसने एक पत्र निकाला, किंतु राज्य ने उसका प्रकाशन बंद करा दिया। कुछ काल के लिए संसद-सदस्य भी चुना गया; मगर सक्रिय राजनीति में मन न लगा पाने के कारण उसने पुन: अध्ययन और लेखन की अपनाया। १८४९ में उसने एक 'बैंक ऑव पीपुल' की स्थापना का प्रयास किया, जिसका उद्देश्य व्याजप्रथा को समाप्त करना और अंततोगत्वा पूँजी का ही उन्मूलन करना था। इस योजना के असफल होने के साथ प्रूधों जेनेवा चला गया। वहाँ से लौटने पर उसे प्रेस नियमों की अवहेलना के अपराध पर तीन वर्ष का कारावास मिला। कारागार से मुक्त होने पर १८५२ में वह बेल्जियम चला गया, जहाँ उसने लिखने का क्रम जारी रखा।

प्रूधों ने कुल मिलाकर लगभग ४५ पुस्तकें लिखी हैं। राजनीति में अराजकतावाद के दार्शनिक व्याख्याकारों में प्रूधों अग्रणी है। उसके अनुसार संपत्तिसंचय का कोई औचित्य सिद्ध नहीं किया जा सकता। श्रमजन्य उत्पादन से श्रमिक को ही अधिकतम लाभ मिलना चाहिए। वह मूल्य के समाजवादी सिद्धांत से सहमत था। राज्यहीन समाज के सिद्धांत का प्रबल पोषक होने के नाते उसके मान्यता थी कि व्यक्तिगत संविदा समाज का मुख्य आधार होनी चाहिए।

## इन्हें भी देखें
*अराजकतावाद
*समाजवाद

श्रेणी:राजनैतिक विचारक
हलीमा याकूब

**हलीमा बिंते याकूब** (जन्म: 23 अगस्त 1954) सिंगापुर की एक मलय राजनीतिज्ञ और सिंगापुर की सत्तारूढ़ पीपुल्स एक्शन पार्टी की भारतीय मूल की सदस्या है। उन्हें 14 जनवरी 2013 को सिंगापुर की संसद का अध्यक्ष चुना गया। सिंगापुर के गणतांत्रिक इतिहास में वह यह पद संभालने वाली वे प्रथम महिला हैं। हलीमा ने माइकल पाल्मर का स्थान लिया जिन्होने विवाहेत्तर सम्बन्धों के कारण 12 दिसंबर 2012 को अपने पद से इस्तीफा दे दिया था। इससे पूर्व वे सामुदायिक विकास, युवा और खेल मंत्रालय में राज्य मंत्री रह चुकी हैं। वे 2001 के बाद से लगातार सिंगापुर के जुरोंग समूह के प्रतिनिधित्व निर्वाचन क्षेत्र से सांसद हैं। 
## शिक्षा
हलीमा ने यूनिवर्सिटी ऑफ सिंगापुर से 1978 में एल॰ एल॰ बी॰ करने से पूर्व "सिंगापुर चाइनीज गर्ल्स स्कूल" तथा "तेंजोंग काइटोंग गर्ल्स स्कूल" में पढ़ाई की। 1981 में वे सिंगापुर बार में शामिल हुई। 2001 में, वे सिंगापुर के राष्ट्रीय विश्वविद्यालय से एल॰एल॰एम॰ की डिग्री ली।

## सन्दर्भ

## बाहरी कड़ियाँ

*हलीमा याकूब सिंगापुर की पार्लियामेंट के जालस्थल पर। 
*वेलकम टू जूरोंग टाउन काउंसिल

श्रेणी:भारतीय मुस्लिम

श्रेणी:1954 में जन्मे लोग
श्रेणी:राजनीतिज्ञ
श्रेणी:मलय राजनीतिज्ञ
उड़नछू

**उड़नछू** एक भारतीय हिन्दी बॉलीवुड फिल्म है, जिसका निर्देशन विपिन पराशर कर रहे हैं। इस फ़िल्म में मुख्य किरदार में गौतम गुलाटी और साइषा सहगल हैं।

## कलाकार
* गौतम गुलाटी - मुख्य भूमिका
* साइषा सहगल - मुख्य भूमिका
* प्रेम चोपड़ा
* आशुतोष राणा
* अनिल जॉर्ज
* ब्रूना अब्दुल्लाह
* बृजेन्द्र काला

## निर्माण
31 मार्च 2015 को मुंबई में इस फ़िल्म के नाम का ऐलान किया गया। इस पर रचनात्मक निर्देशक रवीद्र ने कहा की हम इस फ़िल्म के लिए बहुत उत्साहित हैं। यह अवश्य ही दर्शकों को पसंद आएगा। इसके बाद गौतम ने कहा की यह फ़िल्म में बहुत अधिक मनोरंजन है जो आपको फ़िल्म से नज़र हटाने नहीं देगा, इस लिए मेंने इस फ़िल्म को अपने पहले बॉलीवुड फ़िल्म के लिए चुना है। इसका निर्माण 12 अप्रैल 2015 से दिल्ली में शुरू होगा और 15 दिनों के पश्चात पुणे में बाकी का निर्माण होगा।

## सन्दर्भ

## बाहरी कड़ियाँ
म्लेच्छ

**म्लेच्छ** प्राचीन भारत में दूसरे देशों से आये हुए विद्याहीन पशुतुल्य लोगों को कहते थे जो प्राय पूर्व के रेगिस्तानी क्षेत्रों की सभ्यता से संबंध रखते थे। शुक्रनीतिसार में शुक्राचार्य का कथन है-
: त्यक्तस्वधर्माचरणा निर्घृणा: परपीडका: ।
: चण्डाश्चहिंसका नित्यं म्लेच्छास्ते ह्यविवेकिन: ॥ ४४ ॥
: (**अर्थ**- जिन्होंने अपने धर्म का आचरण करना छोड़ दिया हो, जो निर्घृण हैं, दूसरों को कष्ट पहुँचाते हैं, क्रोध करते हैं, नित्य हिंसा करते हैं, अविवेकी हैं - वे म्लेच्छ हैं।)

## सन्दर्भ

श्रेणी:प्राचीन भारत
तारकासुर

**तारकासुर**, वज्रांग नामक दैत्य का पुत्र और असुरों का अधिपति था।

पुराणों से ज्ञात होता है कि देवताओं को जीतने के लिये उसे घोर तपस्या की। महादेव ने उसे यह वरदान दिया कि असुरों का राजा होगा तथा शिवपुत्र के अतिरिक्त अन्य कोई उसे मार नही सकेगा। परिणामस्वरूप वह अत्यन्त दुर्दान्त हो गया और देवतागण उसकी सेवा के लिये विवश हो गए। देवताओं ने भी ब्रह्मा की शरण ली। उन्होने उन्हें यह बताया कि तारकासुर का अन्त शिव के पुत्र से ही हो सकेगा। देवताओं ने कामदेव और रति के सहारे पार्वती के माध्यम से शिव को वैवाहिक जीवन के प्रति आकृष्ट करने का प्रयत्न किया। शिव ने क्रुद्ध होकर काम को जला डाला। किन्तु पार्वती ने आशा नहीं छोड़ी और रूपसम्मोहन के उपाय को व्यर्थ मानती हुई तपस्या में निरत होकर शिवप्राप्ति का उपाय शुरू कर दिया। शिव प्रसन्न हुए, पार्वती का पाणिग्रहण किया और उनसे आरकाकार्तिकेय (स्कन्द) की उत्पत्ति हुई। स्कन्द को देवताओं ने अपना सेनापति बनाया और देवासुर संग्राम में उनके द्वारा तारकासुर का संहार हुआ।
उसकी पत्नी का नाम शंबुकी था तथा उसके तीन पुत्र जिनके नाम तारकाक्ष, कमलाक्ष, और विदयुनमली था।

## सन्दर्भ ग्रन्थ
* मत्सयापुराण, १४५-१५९; 
* शिवपुराण, भाग १ अध्याय ९ तथा आगे,
* ब्रह्मापुराण, ७१ वाँ अध्याय, 
* स्कंदपुराण, माहेश्वरखंड।

## इन्हें भी देखें
*त्रिपुरासुर

श्रेणी:पौराणिक पात्र
छात्रवृत्ति

**छात्रवृत्ति** (scholarship) एक प्रकार की आर्थिक सहायता को कहते हैं, जिसे विद्यार्थियों को आगे की शिक्षा में आर्थिक रूप से सहायता एवं मानसिक रूप से प्रोत्साहन हेतु प्रदान की जाती है। इसे प्रदान करने का आधार मुख्य रूप से मेधावी अथवा निर्धन विद्यार्थियों से होता है। इसके जरिये मेधावी छात्र जिनकी आर्थिक स्थिति अच्छी है, वे अपनी पढ़ाई किसी बड़े विद्यालय में कर सकते हैं, एवं ऐसे छात्र जिनकी आर्थिक स्थिति अच्छी नहीं हैं, उन्हें भी इस सहायता के कारण पढ़ाई में कोई परेशानी नहीं आती है।

यह एक प्रकार की सहायता होती है, इस कारण जहां शिक्षा हेतु लिए गए ऋण को लौटाना होता है, वहीं इसे लौटाने की कोई आवश्यकता नहीं होती है। आगे की अच्छी पढ़ाई ही इसके उद्देश्य को पूर्ण कर देती है। इसे प्रदान करने का एक उद्देश्य यह भी होता है कि इससे वे विद्यार्थी अपने क्षेत्र में शिक्षा का स्तर बढ़ाने के साथ ही आगे चल कर कुछ अच्छा कार्य करेंगे।

## प्रकार
### योग्यता आधारित
इस आधार पर योग्य विद्यार्थियों को छात्रवृत्ति प्रदान की जाती है, जिन्हें उनकी पिछली परीक्षा में बहुत ही अच्छे अंक प्राप्त हुए हैं। इनके द्वारा भविष्य में भी अच्छे अंक मिलने की संभावना अधिक होती है, इस कारण कई विश्वविद्यालयों द्वारा योग्यता के आधार पर छात्रवृत्ति प्रदान की जाती है। इससे उनके द्वारा अच्छे अंक मिलने पर वे काफी अच्छे स्थान पर नौकरी कर सकते हैं या किसी अच्छे कंपनी का निर्माण कर सकते हैं, जिससे विश्वविद्यालय या कॉलेज का काफी प्रचार होता है।

### आवश्यकता आधारित
इस आधार पर मुख्य रूप से निर्धन विद्यार्थियों को छात्रवृत्ति प्रदान की जाती है। निर्धनता के कारण अच्छी शिक्षा प्राप्त कर पाना काफी कठिन होता है, ऐसी स्थिति में सरकार द्वारा कई सारी योजनाएँ चलाई जाती हैं, जिससे निर्धन परिवार के लोग भी उच्च शिक्षा प्राप्त कर सकें और उनके क्षेत्रों में गरीब परिवारों के बच्चों अच्छी जगह नौकरी कर सकें और अपना व्यापार भी कर सकें, जिससे उनकी आर्थिक स्थिति में सुधार हो।

## सन्दर्भ

## बाहरी कड़ियाँ

श्रेणी:शिक्षा
राजीव गाँधी विद्यार्थी डिजीटल योजना

**राजीव गाँधी विद्यार्थी डिजीटल योजना** का शुभारंभ अशोक गहलोत ने 2013 में किया। इस योजना के तहत 8वीं के मेधावी अर्थात् प्रथम श्रेणी में आने वाले विद्यार्थियों को लेपटॉप से नवाजा गया तथा द्वितीय तथा तृतीय श्रेणी में आने वाले विद्यार्थियों को पीसी टेबलेट दिये गये। 
श्रेणी:शिक्षा
३डी मॉडलिंग

३डी मॉडलिंग या (मॉडलिंग) एक गणितीय प्रतिनिधित्व के विकास की प्रक्रिया है। **३डी मॉडल** को त्री आयामी रूप भी कहा जाता है। **३डी मॉडलिंग** कम्प्यूटर ग्राफिक्स के लिए ज्यामितीय डेटा की तैयारी के मार्गदर्शन की प्रक्रिया के समान है।

## ३डी मॉडल का उपयोग

३डी कंप्यूटर ग्राफिक्स साफ्टवेयर है जो **३डी मॉडलों** का उत्पादन करने के लिए प्रयोग किया जाता है। ३डी मॉडल को व्यापक रूप में कहीं भी इस्तेमाल किया जा सकता है। आज **३डी मॉडल** का प्रयोग काफी ज्यादा किया जाता है। आज ज्यादातर वस्तुओं के विज्ञापन **३डी मॉडल** ही होते हैं। फिल्म उद्योग में भी इसका काफी महत्त्व है **३डी मॉडल** से काफी सारी एनिमिटेड फिल्में बनायी जा चूकी है।

## ३डी मॉडलिंग फिल्में

३डी मॉडलिंग से बहुत सारी फिल्में तथा कार्यक्रम बनाए जा चूके है कुछ के नाम इस प्रकार है - बिग बक बन्नी ,बाल गणेशा ,टॉम एंड जेरी और छोटा भीम इत्यादि। 

## ३डी मॉडलिंग साफ्टवेयरों की सूची

* ३डी-कॉट
* ३डी स्लैश 
* ए.सी ३डी
* ऑटोकॅड
* एनिमेटर
* ब्लेंडर
* केटिया
* सिनेमा 4डी
* चीता ३डी
* रॅमो ३डी
* स्विफ्ट ३डी
* विंग्स ३डी
 
## सन्दर्भ

श्रेणी:सॉफ्टवेयर
श्रेणी:मॉडलिंग
अंतराअणुक बल

पड़ोसी कणों (परमाणु, अणु या ऑयन) के बीच लगने वाले बलों (आकर्षण या प्रतिकर्षण) को **अंतराअणुक बल अंतराकर्षण बल** (Intermolecular forces) कहते हैं जबकि एक ही अणु के परमाणुओं के बीच लगने वाले बल को **[[अंतःअणुक बल|अन्तःअणुक बल]]** (Intra-molecular force) कहते हैं। अन्तःअणुक बल की तुलना में अंतराअणुक बल काफी कमजोर होते हैं। उदाहरण के लिये, दो परमाणुओं के बीच इलेक्ट्रान शेयर करने वाला सहसंयोजी आबंध (covalent bond) दो पड़ोसी अणुओं के मध्य लगने वाले बल से बहुत अधिक होता है।

कुछ अंतराअणुक बल नीचे दिये गये हैं (बल के बढ़्ते हुए क्रम में):

* लन्दन डिस्पर्शन बल : (with binding energy between 0.05-40 kJ / mol)
* डेबी (Debye) का बल : (with binding energy between 2-10 kJ / mol)
* आयन-प्रेरित द्विध्रुव अन्तःक्रिया : (with binding energy between 3-15 kJ / mol)
* वान डर वाल्स बल : द्विध्रुव-द्विध्रुव अन्तःक्रिया (with binding energy between 5-25 kJ / mol)
* हाइड्रोजन आबन्ध : (with binding energy of between 10-40 kJ / mol)
* हैलोजन आबन्ध (with binding energy between 5-180 kJ / mol)
* ऑयन-विलायक अन्तःक्रिया : (with binding energy between 40-600 kJ / mol)

श्रेणी:परमाणु संरचना
*
वसीम बरेलवी

ज़ाहिद हसन (वसीम बरेलवी) एक प्रसिद्ध उर्दू शायर हैं जो बरेली (उप्र) के हैं। इनका जन्म ८ फ़रवरी १९४० को हुआ था। आजकल बरेली कालेज, बरेली (रुहेलखंड विश्वविद्यालय) में उर्दू विभाग में प्रोफ़ेसर हैं।

## तालीम
वसीम ने आगरा यूनीवर्सिटी से एम-ए उर्दू किया।
## अन्य स्रोत
* कविता कोश पर वसीम की कविताएँ - https://web.archive.org/web/20190508071143/http://kavitakosh.org/kk/%E0%A4%B5%E0%A4%B8%E0%A5%80%E0%A4%AE_%E0%A4%AC%E0%A4%B0%E0%A5%87%E0%A4%B2%E0%A4%B5%E0%A5%80

## बाहरी कडिया
* वसीम बरेलवी की 50 शायरी
श्रेणी: उर्दू शायर
श्रेणी:1940 में जन्मे लोग
श्रेणी:उत्तर प्रदेश के कवि
अल्फा क्षय

**अल्फा क्षय** (Alpha decay या α-decay) एक प्रकार का रेडियोधर्मी क्षय है जिसमें परमाणु के नाभिक से अल्फा कण का उत्सर्जन होता है और एक नया परमाणु बनता है जिसकी द्रव्यमान संख्या मूल परमाणु से ४ कम होती है तथा परमाणु संख्या मूल परमाणु के परमाणु संख्या से २ कम होती है। अल्फा-कण हिलियम-4 परमाणु के नाभिक जैसा है जिसमें २ प्रोटॉन और २ न्यूट्रॉन होते हैं।

उदाहरण के लिये, यूरेनियम-238 का अल्फा-क्षय होकर थोरियम-234 बनता है:

:\mathrm{~^{238}_{92}U}\rightarrow\mathrm{~^{234}_{90}Th} + {\alpha }

या,

:\mathrm{~^{238}_{92}U}\rightarrow\mathrm{~^{234}_{90}Th} + \mathrm{~^{4}_{2}He}

## सन्दर्भ

## इन्हें भी देखें
*बीटा क्षय

श्रेणी:रेडियोधर्मिता
श्रेणी:नाभिकीय अभिक्रिया
संशोधनवाद

**संशोधनवाद** या **पुनरावृत्‍तिवाद** कई भिन्न अर्थों में प्रयुक्त हुआ है-

* ऐतिहासिक संशोधनवाद
* मार्क्सवादी संशोधनवाद आदि

श्रेणी:सामाजिक सिद्धान्त
कोलकाता रेस्क्यू

**कोलकाता रेस्क्यू** जैक प्रेगेर द्वारा 1980 में स्थापित की गई कोलकाता, भारत में स्थित ब्रिटेन से दान प्राप्त करने वाली समाज-सेवी संस्था है। यह पश्चिम बंगाल में वंचित लोगों के लिए चिकित्सा, शिक्षा और सहायता सेवाओं को चलाती है। यह लोगों को हस्तशिल्प भी बनाने और बेचने के लिए प्रशिक्षित करती है।
## चिकित्या
तपेदिक, कुष्ठरोग, और मधुमेह सहित रोगों की एक श्रृंखला जिसमें थैलेसीमिया और कुपोषण शामिल है, कोलकाता रेस्क्यू नि: शुल्क उपचार पेशेवर स्वयंसेवकों द्वारा करवाती है।

एचआइवी / एड्स से परेशान के लोगों के लिए एक क्लिनिक बनाया गया है जिसके प्रबंधन और परामर्श का कार्य यह संस्था देखती है। संस्था कोलकाता स्कूल ऑफ़ ट्रॉपिकल मेडिसिन और कोलकाता मेडिकल कॉलेज अस्पताल के साथ परामर्श, निदान, उपचार और संस्था-आधारित देखभाल के लिए तालमेल बना चुकी है।

संस्था खुजली, कीड़े, जूँ आदि के फैलाव से जुड़ी हालतों से भी जूजती है जो प्रायः झुग्गी समुदायों में मौजूद हैं।

## शिक्षा
झुग्गी और सड़क के बच्चों के उद्देश्य से, संस्था बुनियादी साक्षरता फैलाने के लिए लगभग 300 बच्चों के लिए तीन गैर-औपचारिक स्कूलों चलाता है और नि: शुल्क भोजन और स्वास्थ्य जांच सेवाएं प्रदान करती है। संस्था औपचारिक स्कूली शिक्षा प्राप्त करने वाले बच्चों को भी उपस्थिति फीस, स्कूल यूनिफ़ॉर्म और यात्रा खर्च भी प्रदान करती है।

## स्वयंसेवक
भारत और विदेशों से नैदानिक और गैर चिकित्सीय स्वयंसेवक सेवाएं चलाने में सहायता करते हैं और स्थानीय कर्मचारियों के प्रशिक्षण में भी मदद करते हैं।

संस्था नीदरलैंड, जर्मनी, स्विट्ज़रलैंड, कनाडा और संयुक्त राज्य अमेरिका में समर्थक समूह संस्था की मदद करते हैं।

## बाहरी&nbsp;कड़ियाँ
* Yahoo India News Article Jack Preger AIDS treatment
* Calcutta Rescue UK
* Calcutta Rescue (Kolkata) 
* Calcutta Rescue USA Support Group
* Calcutta Rescue Dutch Support Group
* Calcutta Rescue German Support Group
* Calcutta Rescue Swiss Support Group
* Calcutta Rescue Canadian Support Group
* Illustrated description of activities in Kolkata
* Video

श्रेणी:कोलकाता के संगठन
श्रेणी:स्वयं सेवक संगठन
ग्रीन कोरिडोर

**ग्रीन कोरिडोर** (Green corridor) शब्द का चिकित्सा विज्ञानं में तब इस्तेमाल किया जाता है जबकि किसी आपातकाल की स्थिति में किसी मरीज को जरुरी चिकित्सा की आवश्यकता हो क्योंकि किसी भी बीमार अवस्था में किसी भी व्यक्ति के लिए तत्काल चिकित्सा सुविधा मुहैया करवाया जाना आवश्यक होता है। ग्रीन कोरिडोर (Green corridor) की आवश्यकता तब पड़ती है जब अंग प्रत्यारोपण या किसी दिल या लीवर जैसी गंभीर परिस्थिति के लिए मरीज या अंग जिसका प्रत्यारोपण किया जाना है को एक से दूसरे स्थान तक लेकर जाने के लिए कम से कम समय की आवश्यकता होती है।
## [[परिचय]]
ग्रीन कोरिडोर (Green corridor) असल में अस्पताल के कार्मिको और तथा पुलिस के आपसी सहयोग से अस्थायी रूप से तैयार किया जान वाला एक रूट होता है जिसमे कुछ देर के लिए ट्रैफिक पुलिस के सहयोग से निर्धारित मार्ग पर कुछ देर के लिए यातायात रोक दिया जाता है या नियमित कर दिया जाता है ताकि pilot vehicle या एम्बुलेंस को एक से दूसरी जगह जाने के लिए कम से कम समय लगे। ऐसे में एम्बुलेंस का ड्राईवर काफी अनुभवी और प्रशिक्षित होता है जो भीड़ भाड़ वाले स्थान में भी गाड़ी चलाने के लिए सहज होते हैं। और ऐसे में कम से कम समय में मरीज को चिकित्सा सेवा मुहेया करवा दी जाती है जिसकी वजह से किसी की जिन्दगी बचाने के लिए आपातकाल में लगने वाला समय कम हो जाता है और समय पर चिकित्सा सुविधा मुहैया करवा देने के कारण मरीज के बचने की संभावनाएं बढ़ जाती है।बाहरी कड़ियाँDetailed explanation of Green Corridor
in news Green Corridor

श्रेणी:ग्रीन कोरिडोर
श्रेणी:खबर
नागामी भाषा

**नागामी भाषा** विभिन्न नागा बोलियों और असमिया भाषा का मिश्रण है।  यह भाषा विद्यालयों और विधानसभा में समझाने और चर्चा के लिए प्रयोग की जाती है। इसमें विभिन्न बोलियाँ होने के कारण नागालैण्ड में अँग्रेजी को राजभाषा का बनाया गया है।

## सन्दर्भ

## बाहरी कड़ियाँ
* Review of Bhattacharya's "Nagamese: Pidgin, Creole or Creoloid?"
* Glottolog Langdoc (Naga Pidgin)

श्रेणी:हिन्द-आर्य भाषाएँ
श्रेणी:पूर्वोत्तर भारत
श्रेणी:भारत की भाषाएँ
श्रेणी:भारत की जनजातीय भाषायें
जिन्न

**'जिन्न**' एक काल्पनिक रूप में जादूई शक्तियो से पूर्ण इंसानो का नाम है। यह कभी उन इंसानों (पुरुष) के लिए प्रयोग होता है जो मात्र अपनी इच्छा से अपने जीवन के सभी जरूरी कार्ये कर सकते है। वह गायब हो सकते है, उड़ सकते हैं, किसी भी जीव या वस्तु का रूप धारण कर सकते है, किसी भी स्थान तक मात्र अपनी इच्छा से पहुच सकते है, और किसी भी वस्तु को मात्र अपनी इच्छा से पा सकते हैं। वह उन सभी कार्यों को जिसे एक इंसान कई सालों की मेहनत से कर पाता है वह मात्र अपनी इच्छा से कर सकते हैं। इस तरह के जादूई शक्तियो से पूर्ण इंसानो का धार्मिक किताबों व कहानियों में तो जिक्र है पर इनकी सच्चाई का कोई पुख्ता सबूत ना होने की वजह से विज्ञान इन्हे अंधविस्वास मानता है।

श्रेणी:काल्पनिक जीव रूप 
ये इंसानो में से नही होते हैं जिनकी एक अलग दुनिया है वाकई इनके पास जादुई शक्तियां हैं ये इंसानो की भी मदद कर सकते हैं इंसान की मदद तभी करते हैं जब इंसानो की मदद चाहिए होती है इंसानो से कहीं ज्यादा ताकतवर होते हैं जिनका जिक्र इस्लाम के ग्रंथों में मिलता है ये नामुमकिन काम को भी आसान बना देते हैं
सिर्री सक़्ती

**शेख सिर्री सक़्ती** (अरबी:سری سقطی ; मृत्यु : ८६७ ई) बिन अल मुफ़्लिस बगदाद के सुन्नी संप्रदाय के एक सूफ़ी थे। जुनैद बग़्दाादी के चाचा होते थे। नूरी, खरज़ि तथा खैर नस्साज से दीक्षित थे। अपने समय के महान् सूफ़ी, सृष्टि के पथप्रदर्शक और बड़े आलिम (धर्मपंडित) समझे जाते थे। आध्यात्मिक सिद्धांतों में अल मुहास्वी के अनुयायी थे। 

उनके कथनानुसार ईश्वर और मानव प्रेमसूत्र में संबद्ध हैं, और सच्चे प्रेमी को शारीरिक संताप सहन नहीं करना पड़ता। मर्द (पुरुष) वह है जो बाजार में भी ईश्वर के गुणगान में संलग्न रहे। महाबली तथा मल्ल वह है जो अपनी दुरभिलाषाओं को अपने वश में कर ले। उन्होंने यह भी कहा कि जब हृदय में और कोई वस्तु होती है तो यह पाँच बातें वहाँ नहीं होतीं - ईश्वरभय, आशा, प्रेम, लज्जा तथा अनुकंपा। पुरुष वह है जिससे सृष्टि को किसी प्रकार का कष्ट न पहुँचे। जुनैद बग़्दाादी के कथानुसार सरी सक़्ती चिंतन तथा ईश्वर-गुणगान में अद्वितीय थे। ९८ वर्षों तक कभी धरती पर नहीं बैठे। 

इब्ने हबल ने उनके इस मत का खंडन किया है कि कुरान के अक्षर मनुष्य द्वारा रचित हैं। व्यापार करते थे। ९८ वर्ष की आयु में २८ रमज़ान २५० (८७० ई.) अथवा २५३ (८६७ ई.) को स्वर्गवास हुआ। समाधि बगदाद में है।

श्रेणी:सूफी सन्त
डेविड अर्नाल्ड

**डेविड अर्नाल्ड** एक इतिहासकार है और वर्ष २००६ के बाद से वारविक विश्वविद्यालय में एशियाई और विश्व के इतिहास के प्राध्यापक रहे है। इसके पहले लंदन विश्वविद्यालय के स्कूल ऑफ ओरिएण्टल एंड अफ्रीकन स्टडीज़ में दक्षिण एशियाई इतिहास के प्राध्यापक थे। यहाँ अर्नाल्ड ने कई वर्षों तक महात्मा गांधी और गांधीवाद पर एक स्नातक पाठ्यक्रम पढ़ाया। १९७० के दशक में सबाल्टर्न अध्ययन समूह के संस्थापक सदस्यों में से एक थे। वर्ष १९९३ में रंजीत गुहा ने उन्हे "*ऍन अस्सोर्टमेंट ऑफ़ मार्जिनलाइस्ड अकॅडेमिक्स* " कहकर याद किया। वर्ष १९९४ में डेविड हार्डीमैन के साथ एक प्रकाशन के लिये कुल ७ लेखो का योगदान देते हुए आठवें विस्तार-क्षेत्र को सह संपादित किया।

उपनिवेशी दवा के क्षेत्र में भी पूर्व योगदानकर्ताओं मे एक है। "*कोलोनाइज़िग द बॉडी* " इनकी एक प्रभावशाली रचना है।
## सन्दर्भ

श्रेणी:इतिहासकार
रश्मि देसाई

**रश्मि देसाई** (जन्म **दिव्या देसाई**; 4 अगस्त 1986) एक भारतीय टेलिविज़न अभिनेत्री है। वह कलर्स टेलिविज़न चैनल के धारावाहिक उतरन में तपस्या ठाकुर के लिए जानी जाती है। टेलिविज़न पर काम करने से पहले वह कई बी-ग्रेड फ़िल्मों में काम कर चुकी है। यह फ़िल्में हिन्दी, असमी, बंगाली, मणिपुरी और भोजपुरी भाषाओं में बनी हैं।

## इन्हें भी देखें
* सुमन रंगनाथन
* प्राची देसाई
* त्रिधा चौधरी
* समीक्षा सिंह

## सन्दर्भ

## बाहरी कड़ियाँ

* 

श्रेणी:1986 में जन्मे लोग
श्रेणी:जीवित लोग
श्रेणी:टेलिविज़न अभिनेत्री
श्रेणी:भारतीय अभिनेत्री
2015 इंडियन प्रीमियर लीग

**2015 इंडियन प्रीमियर लीग** का सीजन पेप्सी ने प्रायोजित किया था। आईपीएल के सातवें सीजन में कोलकाता नाईट राइडर्स की टीम विजेता बनी थी। 2015 आईपीएल के सभी मैच भारत में खेले गए। टूर्नामेंट की शुरुआत ०८ अप्रैल को हुई थी तथा फाइनल २४ मई को खेला गया। इस सीजन में ८ टीमों ने भाग लिया था तथा ६० मैच खेले गए।

## नीलामी
फ्रेंचाइजी की नीलामी में जाने से पहले आईपीएल सीजन ८ के लिए १२३ खिलाड़ियों को बरकरार रखा था। १६ फ़रवरी २०१५ को कोलकाता में आयोजित नीलामी में युवराज सिंह को १६ करोड़ में देल्ही डेयरडेविल्स ने खरीदा। कुल ६७ खिलाड़ियों की नीलामी की गई।

## स्थान
यह आईपीएल १२ स्थानों पर खेला गया। इस **आईपीएल** का फाइनल कोलकाता में २४ मई २०१५ को खेला गया। 

## मैदाने

## अंक तालिका

आईपीएल फैन पार्क पहल
बीसीसीआई ने देश भर में आईपीएल की पहुंच प्रसार करने के लिए एक नई पहल "आईपीएल फैन पार्क" शुरू कर दिया। पहल के एक हिस्से के रूप में, आईपीएल एक बड़ी स्क्रीन पर, अलग मैचों की मेजबानी के लिए वर्तमान में 12 स्थानों से 15 शहरों के स्टेडियमों में उपलब्ध कराया जाएगा। इन स्टेडियमों के लिए उपयोग मुक्त हो जाएगा और पहले आओ पहले पाओ के आधार पर आधारित होगा।

आईपीएल फैन पार्क अनुसूची S.No DATE को शहर के सिटी 04:00 20:00
RCB बनाम SRH केकेआर बनाम 1 अप्रैल 11 से आगरा नागपुर CSK
KXIP बनाम आरआर एमआई बनाम 2 12 अप्रैल डीडी
केकेआर बनाम डीडी KXIP बनाम 3 अप्रैल 18 देहरादून कोयंबटूर SRH
सीएसके RCB वी / एस एमआई बनाम 4 अप्रैल 19 आरआर
KXIP बनाम एसएच सीएसके बनाम 5 अप्रैल 25 लुधियाना गुंटूर एमआई
RCB बनाम आरआर डीडी बनाम 6 अप्रैल 26 केकेआर
सीएसके बनाम केकेआर SRH बनाम 7 02 मई सूरत वारंगल RCB
डीडी बनाम एमआई आरआर बनाम 8 मई 3 KXIP
9 मई 9 उदयपुर बेलगाम केकेआर SRH बनाम KXIP डीडी बनाम
आरआर बनाम RCB सीएसके बनाम 10 मई 10 एमआई
केकेआर बनाम सीएसके आरआर बनाम 11 मई 16 कानपुर इंदौर KXIP
एमआई बनाम डीडी SRH बनाम 12 मई 17 RCB
13 मई 19 इलाहाबाद क्वालीफायर 1
14 मई 22 को भोपाल क्वालीफायर दो
15 मई 24 टीबीसी अंतिम
## सन्दर्भ

श्रेणी:2015 में भारत
श्रेणी:इंडियन प्रीमियर लीग
मैडीसन काउंटी, आयोवा

मैडिसन काउंटी आयोवा के अमेरिकी राज्य में स्थित काउंटी है। 2010 की जनगणना के रूप में, जनसंख्या 15,679 थी। काउंटी सीट Winterset है। 

मैडिसन काउंटी डेस मोइनेस-पश्चिम डेस मोइनेस, आयोवा महानगर सांख्यिकी क्षेत्र में शामिल है। 

मैडिसन काउंटी वह काउंटी जहां जॉन वेन पैदा हुआ था, होने के लिए प्रसिद्ध है। यह कवर (ढके हुए) पुलों के लिए भी जाना जाता है। इन पुलों को मैडिसन काउंटी के पुल नामक किताब (1992), फिल्म (1995) और म्यूजिकल (2014) में चित्रित किया गया है। 
## सन्दर्भ
मैडीसन काउंटी के पुल

यह बहुविकल्पी पृष्ठ मैडीसन काउंटी के पुल के बारे में है। 
*पुस्तक के लिए मैडीसन काउंटी के पुल (पुस्तक) को देखें। 
*फिल्म के लिए, मैडीसन काउंटी के पुल (फिल्म) को देखें। 
*म्यूज़िकल के लिए, मैडीसन काउंटी के पुल (म्यूज़िकल) को देखें। 
*पुलों के लिए, मैडीसन काउंटी के पुल (सूची) को देखें।
मैडीसन काउंटी के पुल (फिल्म)

***मैडीसन काउंटी के पुल*** (अंग्रेज़ी: ***The Bridges of Madison County***) रॉबर्ट जेम्स वालर द्वारा लिखित सबसे अधिक बिकने वाले उपन्यास पर आधारित एक अमेरिकी रोमांटिक ड्रामा फिल्म 1995 है।
## सन्दर्भ

श्रेणी:1995 की फ़िल्में
श्रेणी:अमेरिकी फ़िल्में
श्रेणी:अंग्रेज़ी फ़िल्में
श्रेणी:उपन्यासों पर आधारित फिल्में
श्रेणी:नाटक फ़िल्में
श्रेणी:1995 की नाटक फ़िल्में
श्रेणी:1990 के दशक की नाटक फ़िल्में